laion/Wikipedia-Exotic huggingface dataset:
তড়িৎ পরিবাহী

পদার্থবিজ্ঞানের এবং তড়িৎ ও ইলেকট্রনিক প্রকৌশলের দৃষ্টিকোন থেকে তড়িৎ পরিবাহী বা বিদ্যুৎ পরিবাহী বা তড়িৎ পরিবাহক হলো সেই বস্তু যার মধ্য দিয়ে খুব সহজেই অর্থাৎ খুব অল্প বাধায় বা রোধে তড়িৎ বা বিদ্যুৎ চলাচল করতে পারে। প্রধানত ধাতব পদার্থগুলো যেমন তামা বা রূপা ইত্যাদির তড়িৎ পরিবাহিতা খুব ভালো হয় কারণ এদের পরমাণুর গঠন অনুযায়ী সর্ব বহিঃস্থ খোলকে একটি করে ইলেকট্রন থাকে যা খুব সহজেই বা অল্প প্রণোদনাতেই ঐ পরিবাহীর পরমাণু থেকে পরমাণুতে চলাচল করতে পারে। যেহেতু তড়িৎ প্রবাহ হচ্ছে আসলে চার্জ যুক্ত আধানের প্রবাহ তাই এই সহজে চলাচলে সক্ষম ইলেকট্রন খুব সহজে পরিবাহীর মধ্য দিয়ে তড়িৎ প্রবাহে সহায়তা করে। ঋণাত্মক আধানযুক্ত ইলেকট্রনই শুধু নয়, স্ফটিক সজ্জার মধ্য দিয়ে ধনাত্মক আধানও পরমাণুর আকারে প্রবাহিত হতে পারে যেটা ইলেকট্রন হোল নামে পরিচিত। আবার তড়িৎ কোষের (battery) মধ্যে দিয়ে আয়নের আকারেও আধান প্রবাহিত হতে পারে। এই সকল ধরনের আধানের প্রবাহই তড়িৎ প্রবাহ, তাই যার মধ্য দিয়ে তড়িৎ প্রবাহিত হতে পারে তাকে তড়িৎ পরিবাহী বলা যায়। কিন্তু সাধারণভাবে তড়িৎ পরিবাহী বলতে ইলেকট্রন প্রবাহ করতে সক্ষম পদার্থকেই বোঝায়। দৈনন্দিন জীবনে বিদ্যুৎ পরিবহনকারী তারকে বিদ্যুৎ পরিবাহীর প্রতিশব্দ হিসেবেও দেখা হয়। তড়িৎ পরিবাহী পদার্থসমূহকে প্রধানত তিন ভাগে ভাগ করা যায়: সুপরিবাহী, অর্ধপরিবাহী, কুপরিবাহী। সুপরিবাহী: যে বস্তুর মধ্য দিয়ে বিদ্যুত সহজেই প্রবাহিত হতে পারে বা চলাচল করতে পারে, তাকে সুপরিবাহী বলে। যেমন: লোহা, তামা, রূপা, সোনা ইত্যাদি। অর্ধপরিবাহী: যে বস্তুর মধ্য দিয়ে নির্ধারিত মাত্রার বিদ্যুত প্রবাহিত হতে পারে তাকে অর্ধপরিবাহী বলে। যেমন: সিলিকন, জার্মেনিয়াম ইত্যাদি। তাপমাত্রা বৃদ্ধি করলে এদের পরিবাহিতা একটি নির্দিষ্ট সীমা পর্যন্ত দ্রুত হারে বৃদ্ধি পায়। অন্তরক: যে বস্তুর মধ্য দিয়ে বিদ্যুত প্রবাহিত হতে পারে না তাকে অন্তরক বা কুপরিবাহী বলে। যেমন: কাঠ, প্লাস্টিক, কাগজ ইত্যাদি। এছাড়া অতিপরিবাহী একটি বিশেষ প্রকারের পরিবাহী যার রোধ শূণ্য। রোধ অন্তরক অতিপরিবাহী অর্ধপরিবাহী সায়েন্সওয়ার্ল্ড ওয়েবসাইট হাইপার ফিজিক্স ওয়েবসাইট উইকিমিডিয়া কমন্সে তড়িৎ পরিবাহী সংক্রান্ত মিডিয়া রয়েছে।
একজন সঙ্গে ছিল

একজন সঙ্গে ছিল ২০০৭ সালে মুক্তিপ্রাপ্ত একটি বাংলাদেশী চলচ্চিত্র। ছবিটি পরিচালনা করেছেন শওকত জামিল। কথাসাহিত্যিক সৈয়দ শামসুল হকের উপন্যাস 'একজন সঙ্গে ছিল' অবলম্বনে একই শিরোনামে নির্মিত হয়েছে ছবিটি। ইমপ্রেস টেলিফিল্মের এই ছবিটি দেশের প্রথম বাংলা ছবি হিসেবে সিঙ্গাপুরের একটি প্রেক্ষাগৃহে মুক্তি পায়। ছবিতে প্রধান দুটি চরিত্রে অভিনয় করেছেন মৌসুমী ও রিয়াজ। এছাড়াও কয়েকটি চরিত্রে অভিনয় করেছেন আসিফ ইকবাল, কাজী হায়াৎ,সিরাজ হায়দার ও নাসিমা খান। মৌসুমী - সুমনা রিয়াজ - মনছুর আসিফ ইকবাল - মৌনতা - দুর্দানা শাহ আলাম কিরণ - মুক্তিযোদ্ধা কাজী হায়াৎ - গায়ক সিরাজ হায়দার - ডাক্তার আন্না - নাসিমা খান - একজন সঙ্গে ছিল ছবির সংগীত পরিচালনা করেন আহমেদ কিসলু। একজন সঙ্গে ছিল চলচ্চিত্রটি বাচসাস পুরস্কার ২০০৮-এর মোট তিনটি বিভাগে পুরস্কার লাভ করে। বিজয়ী: শ্রেষ্ঠ চলচ্চিত্র অভিনেত্রী - মৌসুমী (যৌথভাবে পপি'র সঙ্গে কি যাদু করিলা ছবির জন্য) বিজয়ী: শ্রেষ্ঠ সংলাপ - মুজতবা সউদ বিজয়ী: শ্রেষ্ঠ কাহিনীকার - সৈয়দ শামসুল হক বিডিনিউজটুয়েন্টিফোরডটকম (২৪ সেপ্টেম্বর ২০০৭)। "ঈদে সিঙ্গাপুরে মুক্তি পাচ্ছে মৌসুমীর 'একজন সঙ্গে ছিল'"। bdnews24। ঢাকা, বাংলাদেশ। সংগ্রহের তারিখ ২৪ অক্টবর, ২০১১।  এখানে তারিখের মান পরীক্ষা করুন: |সংগ্রহের-তারিখ= (সাহায্য)[স্থায়ীভাবে অকার্যকর সংযোগ] সমকাল প্রতিবেদক (১৪ নভেম্বর ২০০৯)। "জমজমাট বাচসাস সন্ধ্যা"। দৈনিক সমকাল। ঢাকা, বাংলাদেশ।  |সংগ্রহের-তারিখ= এর |ইউআরএল= প্রয়োজন (সাহায্য) ইন্টারনেট মুভি ডেটাবেজে একজন সঙ্গে ছিল (ইংরেজি) - এ
কুসুম কুসুম প্রেম

কুসুম কুসুম প্রেম ২০১১ সালে মুক্তিপ্রাপ্ত একটি বাংলাদেশী চলচ্চিত্র। ছবিটির কাহিনীকার ও পরিচালক মুশফিকুর রহমান গুলজার । ছবিতে প্রধান তিনটি চরিত্রে অভিনয় করেছেন মৌসুমী, ফেরদৌস ও রিয়াজ। এছাড়াও কয়েকটি চরিতে অভিনয় করেছেন এটিএম শামসুজ্জামান, প্রবীর মিত্র, খালেদা আক্তার কল্পনা, অমল বোস ও নাসিমা খান। মৌসুমী - কুসুম ফেরদৌস - হাশেম রিয়াজ - বাদল এটিএম শামসুজ্জামান - সানু মুন্সী প্রবীর মিত্র - কাশেম খালেদা আক্তার কল্পনা - বাদলের মা অমল বোস - গুনিন নাসিমা খান - হাশেমর চাচি জামিলুর রহমান শাখা কুসুম কুসুম প্রেম ছবির সংগীত পরিচালনা করেন ইমন সাহা। সিনেমায় নেপথ্য সঙ্গীতশিল্পী হিসেবে ছিলেন কনক চাঁপা, এন্ড্রু কিশোর, মনির খান, পলাশ ও সেলিম চৌধুরী। ফেরদৌস-মৌসুমী-রিয়াজের ‘কুসুম কুসুম প্রেম’[স্থায়ীভাবে অকার্যকর সংযোগ] ‘কুসুম কুসুম প্রেম’ ঈদের ওয়ার্ল্ড প্রিমিয়ার’শো[স্থায়ীভাবে অকার্যকর সংযোগ] ইন্টারনেট মুভি ডেটাবেজে কুসুম কুসুম প্রেম (ইংরেজি) - এ
কে আমি

কে আমি এটি ২০০৯ সালে মুক্তিপ্রাপ্ত একটি বাংলাদেশী চলচ্চিত্র। ছবিটি পরিচালনা করেছেন ওয়াকিল আহমেদ। ছবিতে প্রধান চরিত্রে অভিনয় করেছেন রিয়াজ এবং তার বিপরীতে অভিনয় করেছেন পূর্ণিমা। এছাড়াও কয়েকটি চরিত্রে অভিনয় করেছেন ইলিয়াস কাঞ্চন, ড্যানি সিডাক, প্রবীর মিত্র ও আলীরাজ। একটি আইটেম গানে অতিথি চরিত্রে অভিনয় করেছেন ফেরদৌস। অপরূপ সৌন্দর্যের লীলাভূমি বাহাদুরপুর। উঁচু নিচু পাহাড়, সবুজ সমতল মাটি আর নীল আকাশ। গরুর খামার করার জন্য আদর্শ জায়গা। এখানেই বসবাস করে তিন বন্ধু জাকারিয়া (আলীরাজ) এবং হাবিব খান (সুভ্রত) গরুর খামারী। এ টি এম হায়দার পেশায় উকিল। জাকারিয়ার ছোট মেয়ে নীলিমা ও আর হাবিব খানের ছোট ছেলে হামিদের খুব ভাব। হাবিব খান বাহাদুরপুরে দ্বীপ কাকাতুয়া নামে এক বিশাল জায়গা সরকারের কাছে বরাদ্দ নেয়। ব্যাপারটা একদমই পছন্দ করেন না স্থানীয় প্রভাবশালী ব্যক্তি নাসির বাট (ড্যানি সিডাক)। নাসির বাট'র পূর্ব পুরুষেরা ছিলেন বাহাদুরপুর অঞ্চলের ডাকসাইটে জমিদার। যাদের হুঙ্কার আর অত্যাচারে পুরো জনপদ কাঁপত সর্বদাই ভীত শসস্ত্র। নাসির বাট হাবিব খানের ছোট ছেলে হামিদের সামনেই মিথ্যা গরু চোরের অববাদ দিয়ে হাবিব খানের সমস্ত সম্পদ নিজের নামে সাক্ষর করিয়ে নিয়ে তাকে হত্যা করে। হামিদকেও হত্যা করার হুকুম দেয় কিন্তু নাসির বাটের সহচর হেদায়েতের দয়ায় সে প্রাণে রক্ষা পায়। রাতের অন্ধকারে বাহাদুরপুর ছেড়ে ছোট হামিদ পালিয়ে যায় আমিরাবাদ শহরে। সেখানে রহিম রহমান নামে এক লোকের কাছে আশ্রয় পায়। সময়ের পরিক্রমায় কেটে যায় বারটি বছর। তারপরও হাবিব খানের অকাল মৃত্যুর কথা ভুলতে পারেনা জাকারিয়া চৌধুরী। এবার নাসির বাটের চোখ পরে তার মেয়ে নীলিমা ও তার সম্পদের দিকে। রাজকন্যা ও রাজত্ব দুটোই একসাথে পেতে সে মরিয়া হয়ে উঠে। জাকারিয়া নিজের মেয়ে ও সম্পদ রক্ষার জন্য আরেক বন্ধু এ টি এম হায়দারের সঙ্গে যুক্তি করে সি এই ডি পুলিশ অফিসার শফিক আহমেদকে (ইলিয়াস কাঞ্চন) ম্যানেজারের দায়িত্ব দেয়। এবং এক সময় নিজে গুম হওয়ার নাটক সাজায়। এরই মধ্যে ছোট হামিদ বড় হয়ে বাহাদুরপুর ফিরে আসে আকাশ (রিয়াজ) নাম দারণ করে। কাজ নেয় নিলিমাদের গরুর ফার্ম হাউজে। নীলিমা (পূর্নিমা) এক সময় আবিষ্কার করে হামিদ (আকাশ) তার ছোট বেলার বন্ধু। সিআইডি পুলিশ অফিসার শফিক আহমেদ অত্যাচারী খুনি নাসির বাটের ভদ্রতার আড়ালে থাকা সয়তানের মুখোশ একদিন উম্মোচন করে। হামিদ (আকাশ) তার পিতৃ হত্যার প্রতিশোধ নেয়। ---মানুষের গড়া আইনকে নাসির বাট ফাঁকি দিতে পারলেও বিধির বিধান অনুযায়ী তার শাস্তি নির্ধারিত হয়। রিয়াজ - আকাশ/হামিদ খান পূর্ণিমা - নীলিমা ইলিয়াস কাঞ্চন - শফিক আহমেদ ড্যানি সিডাক - নাসির ভাট আলীরাজ - জাকারিয়া চৌধুরী সুব্রত - হাবিব খান প্রবীর মিত্র - হায়দার কাবিলা - গিয়াস টেলি সামাদ - হাশেম ইলিয়াস কোবরা - মোর্তজা শিবা শানু - নাসির ভাটের বন্ধু ফেরদৌস - বিশেষ অতিথি (গানে) কে আমি ছবির সংগীত পরিচালনা করেন ইমন সাহা। ঢালিউডের সফল একটি বছর[স্থায়ীভাবে অকার্যকর সংযোগ] "সেন্সরের অপেক্ষায় রিয়াজ ও পূর্ণিমার কে আমি"। ১৪ সেপ্টেম্বর ২০০৮ তারিখে মূল থেকে আর্কাইভ করা। সংগ্রহের তারিখ ২৪ অক্টোবর ২০১১।  ইন্টারনেট মুভি ডেটাবেজে কে আমি (ইংরেজি) - এ
তড়িৎ পরিবাহিতা

তড়িৎ পরিবাহিতা বা বিদ্যুৎ পরিবাহিতা, (ইংরেজি: Electrical conductance) তড়িৎ মাধ্যমের একটি ধর্ম যা এর মধ্য দিয়ে তড়িৎ প্রবাহিত করতে সহায়তা করে। মূলতঃ কোন তড়িৎ পরিবাহকের তড়িৎ পরিবাহিতা হচ্ছে এর রোধের বিপরীত রাশি। কোনো বিদ্যুৎ পরিবাহী পদার্থের, যেমন বৈদ্যুতিক তারের মধ্যে দিয়ে তড়িৎ আধান বা চার্জ সাধারণত পরিবাহিত হয় চলমান ইলেক্ট্রনের পরিবহনে। ইলেক্ট্রোলাইটে আয়নের পরিবহনেও বিদ্যুৎ পরিবাহিত হতে পারে, কিংবা প্লাজমায় আয়ন ও ইলেকট্রন উভয়ের দ্বারাই পরিবাহিত হতে পারে। যদি কোন পরিবাহকের রোধ R {\displaystyle R} হয় তবে ঐ পরিবাহকের পরিবাহিতা G {\displaystyle G} হবে G = 1 R {\displaystyle G={\frac {1}{R}}} তড়িৎ পরিবাহিতার একক সিমেন্স (Siemens). রোধের মতই পরিবাহিতা কোন পরিবাহকের উপাদান এবং তাপমাত্রার উপর নির্ভরশীল। সাধারনত ধাতব পদার্থের পরিবাহিতা ভালো হয়। কিন্তু ধাতুভেদে পরিবাহিতা ভিন্ন হয়। যেমন ঘরের তাপমাত্রায় রূপার পরিবাহিতা সবচেয়ে বেশি। এর পরেই আসে তামা এবং সোনা। এদেরকে সুপরিবাহী পদার্থ বলা হয়। যদিও রূপার তড়িৎ পরিবাহিতা তামার থেকে বেশি কিন্তু তামা সহজলভ্য এবং মূল্য সাশ্রয়ী বলে তড়িৎ সঞ্চালনের কাজে তামা সবচেয়ে বেশি ব্যবহৃত হয়। আবার সিলিকন, জার্মেনিয়াম ইত্যাদি পদার্থের পরিবাহিতা সাধারণ তাপমাত্রায় খুবই কম। এদেরকে অর্ধপরিবাহী বলা হয়। ড. শাহজাহান তপন, মুহাম্মদ আজিজ হাসান, ড. রানা চৌধুরী (২০০৮)। মাধ্যমিক পদার্থবিজ্ঞান (নবম-দশম শ্রেণী)। জাতীয় শিক্ষাক্রম ও পাঠ্যপুস্তক বোর্ড, বাংলাদেশ। পৃষ্ঠা ২৬১। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link) Anthony C. Fischer-Cripps (২০০৪)। The electronics companion। CRC Press। পৃষ্ঠা 13। আইএসবিএন 9780750310123।  Hammond, C. R. (২০০৪)। The Elements, in Handbook of Chemistry and Physics 81st edition। CRC press। আইএসবিএন 0849304857।  Allaboutcircuits.com, বিদ্যুত এবং বৈদ্যুতিক ব্যবস্থার উপর একটি উত্তম ওয়েবসাইট
ইন্টারনেট ব্যবহারকারীর সংখ্যা অনুযায়ী দেশসমূহের তালিকা

এই তালিকাটি ২০১০ সালের ইন্টারনেট ব্যবহারকারী অনুযায়ী দেশের তালিকা, যা লোকসংখ্যার ভিত্তিতে তৈরীকৃত আন্তর্জাতিক টেলিযোগাযোগ ইউনিয়ন দ্বারা সংকলিত হয়েছে। যেসব মানুষ গত ১২ মাসে যেকোন ডিভাইস (মোবাইলফোন সহ) থেকে ইন্টারনেট ব্যবহার করেছেন তাঁদের গণনায় অন্তর্ভুক্ত করা হয়েছে। আনুমানিক হিসাব গৃহজরিপ এবং ইন্টারনেট সাবস্ক্রিপশন ডাটা থেকে নেওয়া হয়েছে। ব্রডব্যান্ড ইন্টারনেট ব্যবহারকারীর সংখ্যা অনুসারে দেশেসমূহের তালিকা সামাজিক নেটওয়ার্কিং ওয়েবসাইটের তালিকা বিশ্ব টেলিযোগাযোগ / আইসিটি সূচক, মার্চ ২০১০, আন্তর্জাতিক টেলিযোগাযোগ ইউনিয়ন, মার্চ ২০১০। ৩০শে সেপ্টেম্বর ২০১১ প্রবেশ । "Pakistan Internet Usage and Telecommunications Reports"। www.internetworldstats.com। সংগ্রহের তারিখ ২০১৯-১০-১১।
ডাননো ওয়াই... না জানে কিঁউ

ডাননো ওয়াই... না জানে কিঁউ (বাংলা ভাষায়: জানি না কেন) ২০১০ সালের ভারতীয় চলচ্চিত্র। ছবিটির পরিচালক সঞ্জয় শর্মা। তার ভাই কপিল শর্মা ছবির গল্পটি লিখেছেন এবং মুখ্য চরিত্রে অভিনয় করেছেন। ২০১০ সালের এপ্রিল মাসে ভারতের প্রথম মূলধারার সমকামী চলচ্চিত্র উৎসব ‘কাশীশ মুম্বই আন্তর্জাতিক সমকামী চলচ্চিত্র উৎসবে’ ছবিটির প্রিমিয়ার হয়। এই ছবিতে যুবরাজ পরাশর ও কপিল শর্মার চুম্বন দৃশ্য ভারতীয় চলচ্চিত্রের প্রথম সমকামী চুম্বন দৃশ্য। উত্তর আমেরিকায় ছবিটির প্রিমিয়ার হয় নিউ ইয়র্কের আই ভিউ ফিল্ম ফেস্টিভ্যালে। সিডনি চলচ্চিত্র উৎসব ও লন্ডনের ভারতীয় চলচ্চিত্র উৎসবেও ছবিটি দেখানো হয়। ২০১০ সালের সেপ্টেম্বর মাসে জার্মানি, অস্ট্রিয়া, ইতালি ও সুইজারল্যান্ডের প্রেক্ষাগৃহে ডাননো ওয়াই... না জানে কিঁউ ছবিটি মুক্তি পায়। জিনাত আমান কবির বেদি হ্যাজেল ক্রোনি হেলেন মহবানু মোদি-কোতয়াল যুবরাজ পরাশর মারাদোনা রেবেলো আশা সচদেব পরীক্ষত সাহনি ঋতুপর্ণা সেনগুপ্ত কপিল শর্মা অর্যন বৈদ বিক্রান্ত রাই ডাননো ওয়াই... না জানে কিঁউ ছবির সঙ্গীত পরিচালক নিখিল কামাত। থিম গান পল মেঁ রিস্তে বদল জাতে হ্যায় গেয়েছেন লতা মঙ্গেশকর। কুরবানি (১৯৮০) ছবির "আপ জৈসা কোই" এবং ইয়াদোঁ কি বারাত ছবির "চুরা লিয়া হ্যায় তুমনে" গানদুটিও এই ছবিতে ব্যবহৃত হয়েছে; যার দৃশ্যায়নে অভিনয় করেছেন জিনাত আমান। ডাননো ওয়াই... না জানে কিঁউ ছবির অন্যতম প্রধান চরিত্রে অভিনয়কারী যুবরাজ পরাশরের বাবা-মা ছবিটি দেখে এতটাই লজ্জিত হয়ে পড়েন যে, আইনি পদক্ষেপ নিয়ে তারা যুবরাজকে ত্যাজ্যপুত্র করেন এবং বলে দেন যে "মরে গেলেও তার মুখ তাঁরা দেখতে চান না"। মহারাষ্ট্রের উপমুখ্যমন্ত্রী ছগন ভুজবল সমকামী পুরুষের চরিত্রে পরাশরের সংবেদনশীল অভিনয়ের উচ্চকিত প্রশংসা করলেও তারা তাদের সিদ্ধান্তে অটল থাকেন। শুধু তাই নয়, পরাশর ও কপিল শর্মার প্রণয়দৃশ্যটিও সেন্সরশিপের মুখে পড়ে। শর্মা বলেন: “যদি দুজন পুরুষ চুম্বন করে প্রেম নিবেদন করে, তাহলে সেন্সর সেটিকে কলঙ্কিত করে দেখতে চাইবে কেন? আমার ছবিতে এই দৃশ্যই খুবই নান্দনিক। দুজন পুরুষ প্রেম নিবেদন করলেই বা কী? প্রেম প্রেমই, তা সে যে লিঙ্গেরই হোক না কেন।” Roshni Mukherjee, (১২ নভেম্বর ২০১০)। "People are so focussed on the script: Maradona"। Times of India। সংগ্রহের তারিখ ২৩ এপ্রিল ২০১০।  Jason Burke (২৩ এপ্রিল ২০১০)। "India's answer to Brokeback Mountain ready to hit cinemas"। The Guardian। সংগ্রহের তারিখ ২৩ এপ্রিল ২০১০।  "Kapil, Yuvraaj Parashar going global"। Times of India। ২৩ আগস্ট ২০১০। সংগ্রহের তারিখ ২৩ আগস্ট ২০১০।  Roshmila Bhattacharya (১৯ আগস্ট ২০১০)। "Lata Mangeshkar sings for Zeenat Aman"। Hindustan Times। ২১ আগস্ট ২০১০ তারিখে মূল থেকে আর্কাইভ করা। সংগ্রহের তারিখ ২৩ আগস্ট ২০১০।  Shaheeen Parkar (১২ ডিসেম্বর ২০০৯)। "Zeenat forced to sing Aap Jaisa Koi as punishment"। Mid-Day। সংগ্রহের তারিখ ২৩ এপ্রিল ২০১০।  Hernandez, Greg (২০১০-০৯-২৭)। "Indian film star Yuvraaj Parasher is disowned by his family for playing a gay man in a film"। Greginhollywood.com। সংগ্রহের তারিখ ২০১১-০৩-১৩।  "Yuvraaj's family family disowns him - Times Of India"। Times of India। ২০১০-০৯-২৬। সংগ্রহের তারিখ ২০১১-০৩-১৩।  "Gay Film in India Sparks Homophobia DUNNO Y…NA JAANE KYUN"। Best Gay News Magazine। ২০১২-০৭-০৭ তারিখে মূল থেকে আর্কাইভ করা। সংগ্রহের তারিখ ২০১১-০৩-১৩।  ইন্টারনেট মুভি ডেটাবেজে ডাননো ওয়াই... না জানে কিঁউ (ইংরেজি) Bollywood director confident gay kiss will pass censors - BBC
অ্যালান শেপার্ড

অ্যালান শেপার্ড (ইংরেজি: Alan Bartlett Shepard, Jr.) (জন্ম: ১৮ নভেম্বর, ১৯২৩ - মৃত্যু: ২১ জুলাই, ১৯৯৮) একজন মার্কিন নৌ বৈমানিক ও নাসার নভোচারী। তিনি ১৯৬১ সালে ২য় মানব হিসেবে ও প্রথম মার্কিনী হিসেবে মহাশূণ্যে ভ্রমণ করেন। তিনি ১৯৭১ সালে অ্যাপোলো ১৪ মিশনের কমান্ডার হিসেবে ৫ম মানুষ হিসেবে চাঁদের বুকে পা রাখেন। ১৯৬১ সালে শেপার্ড প্রথম মার্কিন হিসেবে ১২ই এপ্রিল মহাশূন্যে যাত্রা করেন। ১৯৭১ সালে শেপার্ড অ্যাপোলো ১৪ মিশনের কমান্ডার হিসেবে দুই জন নভোচারি নিয়ে চাঁদের উদ্দেশ্যে ৩১শে জানুয়ারি যাত্রা শুরু করেন। ৫ই ফেব্রুয়ারি শেপার্ড ৫ম মানুষ হিসেবে চাঁদের বুকে পা রাখেন। তার তখনকার অনুভূতি ছিল, ‌'মাইলের পর মাইল এবং তার পরে আরও মাইলের দূরত্ব।' তিনি চাঁদে প্রথম গল্ফ খেলেন। মার্কারী মিশনের নভোচারি শেপার্ড ১৯৬১ সালে শেপার্ড নাসার পদক লাভ করেন মার্কিন রাষ্ট্রপতি কেনেডির হাত থেকে। ১৯৬৫ সালে হউষ্টোন মিশনের দায়িত্বে শেপার্ড ১৯৭০ সালে অ্যাপোলো মিশনে শেপার্ড (ডানে) ভিডিও: চাঁদে গল্ফ খেলছেন শেপার্ড! অ্যাপোলো ১৪ Astronaut Bio: Alan B. Shepard, Jr. 7/98– Lyndon B. Johnson Space Center "EVA-2 Closeout and the Golf Shots"। NASA। NASA.। সংগ্রহের তারিখ মে ২৯, ২০০৭।  উইকিমিডিয়া কমন্সে অ্যালান শেপার্ড সংক্রান্ত মিডিয়া রয়েছে। Obituary, NY Times, July 23, 1998 "Alan B. Shepard Jr. Is Dead at 74; First American to Travel in Space" Alan Shepard ওয়েব্যাক মেশিনে আর্কাইভকৃত ৩ ফেব্রুয়ারি ২০১১ তারিখে – Daily Telegraph obituary ফাইন্ড এ গ্রেইভে Alan Bartlett Shepard (ইংরেজি) Alan Shepard: 1st American in Space – slideshow by Life magazine
অ্যাপোলো (দ্ব্যর্থতা নিরসন)

অ্যাপোলো দ্বারা আরও বোঝানো হতে পারেঃ অ্যাপোলো: গ্রিক ও রোমক পুরাণের দেবতা। অ্যাপোলো কর্মসূচি: মার্কিন যুক্তরাষ্ট্রের মহাকাশ সংস্থা নাসা-র চাঁদে প্রেরিত মহাকাশ অভিযানসমূহ। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
পোর্টাল হাইপারটেনশন

ত্রুটি: কোন সংক্ষিপ্ত নির্দিষ্ট ছিল না এবং|msg= প্যারামিটার নির্ধারণ করা হয়নি। পোর্টাল হাইপারটেনশন (ইংরেজি: Portal Hypertension) হল পোর্টাল শিরা এবং এর শাখানালী মধ্যে উচ্চরক্তচাপ । একে প্রায়ই সংজ্ঞায়িত করা হয় যে, এটি ১০ mmHg অথবা এর অধিক পোর্টাল চাপ মাত্রা (পোর্টাল শিরা এবং হেপাটিক শিরা মধ্যে চাপ পার্থক্য)। পোর্টাল শিরার উপর রক্তচাপ অত্যধিক বেশি হলে তাকে পোর্টাল হাইপারটেনশন বা পোর্টাল উচ্চরক্তচাপ বলে। সাধারনত পোর্টাল প্রেসার ২-৫ mmHg হয়ে থাকে। পোর্টাল প্রেসার ১২ mmHg এর বেশি হলে পোর্টাল হাইপারটেনশনের ব্যাহিক লক্ষণ গুলির প্রকাশ শুরু হয়। অনেক ক্ষেত্রে পোর্টাল প্রেসার mmHg এর পরির্বতে cm of saline এ ও পরিমাপ করা হয়। সে ক্ষেত্রে ৩০ cm saline এর বেশি হলে পোর্টাল হাইপারটেনশন এর ব্যাহিক লক্ষন গুলির প্রকাশ শুরু হয়। প্রিসাইনোসয়ডাল এক্সট্রা-হেপাটিক ইন্ট্রা-হেপাটিক হেপাটিক পোর্টাল হাইপারটেনশনের কারণগুলিকে ৩ ভাগে ভাগ করা হয়। যকৃতে পৌঁছানোর পূর্বে (প্রিহেপ্যাটিক) , যকৃতে (ইন্ট্রাহেপটিক) এবং হৃৎপিন্ডে (হেপাটিক পরবর্তী) প্রিহেপ্যাটিক কারণ পোর্টাল শিরা থ্রম্বোসিস স্প্লেনিক শিরা থ্রম্বোসিস আর্টেরিওভেনাস ফিস্টুলা (বর্ধিত পোর্টাল রক্ত ​​প্রবাহ) স্প্লেনোমেগালি এবং/অথবা হাইপারস্প্লেনিজম (বর্ধিত পোর্টাল রক্ত ​​প্রবাহ) ইন্ট্রাহেপটিক কারণ যেকোনো কারণে সিরোসিস অ্যালকোহল ব্যবহারের ব্যাধি দীর্ঘস্থায়ী ভাইরাল হেপাটাইটিস বিলিয়ারি অ্যাট্রেসিয়া প্রাথমিক বিলিয়ারি সিরোসিস প্রাথমিক স্ক্লেরোজিং কোলাঞ্জাইটিস ক্রনিক প্যানক্রিয়াটাইটিস বংশগত হেমোরেজিক টেলাঞ্জিয়েক্টাসিয়া স্কিস্টোসোমিয়াসিস জন্মগত হেপাটিক ফাইব্রোসিস নোডুলার রিজেনারেটিভ হাইপারপ্লাসিয়া ডিসের স্থানের ফাইব্রোসিস গ্রানুলোম্যাটাস বা অনুপ্রবেশকারী যকৃতের রোগ ( গাউচার ডিজিজ , মিউকোপলিসাকারিডোসিস, সারকোইডোসিস , লিম্ফোপ্রোলাইফেরেটিভ ম্যালিগন্যান্সি, অ্যামাইলয়েডোসিস , ইত্যাদি) বিষাক্ততা (আর্সেনিক, তামা, ভিনাইল ক্লোরাইড মনোমার, খনিজ তেল, ভিটামিন এ , অ্যাজাথিওপ্রাইন, ড্যাকারবাজিন, মেথোট্রেক্সেট , অ্যামিওডেরোন ইত্যাদি থেকে) যকৃতের বিষাক্ত প্রদাহ ফ্যাটি লিভার রোগ ভেনো-অক্লুসিভ রোগ হেপাটিক পরবর্তী কারণ নিম্ন মহাশিরা বাধা ডান দিকের হার্ট ফেইলিউর , যেমন কনস্ট্রাকটিভ পেরিকার্ডাইটিস থেকে বুড-চিয়ারি সিন্ড্রোম হেপাটিক ভেইন থ্রম্বোসিস নামেও পরিচিত পোর্টাল হাইপারটেনশন পোর্টাল প্রেসার VIDEO - Portal Hypertension: Shunt Surgery in the Era of Transplant and TIPS, Alysandra Lal, MD, speaks at the University of Wisconsin School of Medicine and Public Health (2007) Overview at Cleveland Clinic Children's Liver Disease Foundation
সিরোসিস

সিরোসিস (ইংরেজি ভাষায় Cirrhosis- (ইংরেজি উচ্চারণ: /sɪˈroʊsɪs/ (অসমর্থিত টেমপ্লেট)) বা লিভার সিরোসিস মানুষের যকৃতের দীর্ঘস্থায়ী রোগের ফল যা দীর্ঘস্থায়ী ক্ষত থেকে সৃষ্টি হতে পারে এবং মারাত্মক পর্যায়ের সিরোসিসে যকৃৎ এর কার্যক্ষমতা নষ্ট হয়ে মানুষের মৃত্যু ডেকে আনতে পারে। সিরোসিসের বৈশিষ্ট্য হচ্ছে এতে যকৃতের সুস্থ-সবল কলা (tissue) ক্ষয়যুক্ত কলা বা নডিউল (nodule) দ্বারা প্রতিস্থাপিত হয়ে যায় ফলে যকৃত আর কাজ করতে পারে না। সিরোসিসের প্রধান কারণগুলোর মধ্যে যকৃতের দীর্ঘস্থায়ী রোগ এবং যকৃতে সংক্রমণ ছাড়াও দীর্ঘদিন যাবৎ অতিরিক্ত মদ্যপান, হেপাটাইটিস বি, হেপাটাইটিস সি, ফ্যাটি লিভার রোগ ইত্যাদি। তবে সিরোসিসের প্রধান কারণ দেশ অনুযায়ী ভিন্ন হয়। যেমন ইউরোপ এবং আমেরিকায় সিরোসিস হয় প্রধানত মদ্যপানের ফলে আর হেপাটাইটিস সি ভাইরাসের আক্রমেন। পক্ষান্তরে বাংলাদেশে প্রধানত হেপাটাইটিস বি ভাইরাসের আক্রমণ আর ফ্যাটি লিভার লিভার সিরোসিসের পেছনে দায়ী (প্রায় আড়াই হাজার রোগীর উপরে জরীপ চালিয়ে দেখা গেছে )। এছাড়াও অজানা কারণে লিভার সিরোসিস হতে পারে। সিরোসিস এবং যকৃতের দীর্ঘস্থায়ী রোগ প্রতিবছর প্রায় ২৭,০০০ মানুষের মৃত্যু ঘটিয়ে ২০১১ সালে মার্কিন যুক্তরাষ্ট্রে মৃত্যুর কারণ হিসেবে পুরুষদের ক্ষেত্রে ১০তম এবং মহিলাদের ক্ষেত্রে ১২তম ছিল । "সিরোসিস – বাংলাদেশ জাতীয় ই-তথ্যকোষ"। সংগ্রহের তারিখ অক্টোবর ২৮, ২০১১। [স্থায়ীভাবে অকার্যকর সংযোগ] "সিরোসিস – MayoClinic.com"।  "লিভার সিরোসিস"। যকৃতের প্যাথলজীর উপরে গবেষণা।  "প্যাথলজী শিক্ষা: গ্যাস্ট্রোইনটেস্টিনাল"। ১৫ জুন ২০১০ তারিখে মূল থেকে আর্কাইভ করা। সংগ্রহের তারিখ ২৮ অক্টোবর ২০১১।  "সিরোসিস অব লিভার, ইন্ডিয়া ডেভেলপমেন্ট গেইটওয়ে ওয়েবসাইট"। ৭ মার্চ ২০১২ তারিখে মূল থেকে আর্কাইভ করা। সংগ্রহের তারিখ অক্টোবর ২৮, ২০১১।  "লিভার সিরোসিস ক্যানসার নয় (প্রথম আলোর নিবন্ধ"। ডা. মামুন-আল-মাহতাব, তারিখ: ০৩-০২-২০১০। সংগ্রহের তারিখ অক্টোবর ২৮, ২০১১। [স্থায়ীভাবে অকার্যকর সংযোগ] "ডব্লিউ এইচ ও (WHO) দেশসমূহের রোগ অনুযায়ী গণনা"। বিশ্ব স্বাস্থ্য সংস্থা। ২০০৯। সংগ্রহের তারিখ নভেম্বর ১১,২০০৯।  এখানে তারিখের মান পরীক্ষা করুন: |সংগ্রহের-তারিখ= (সাহায্য) Anderson RN, Smith BL (২০০৩)। "Deaths: leading causes for 2001"। National vital statistics reports: from the Centers for Disease Control and Prevention, National Center for Health Statistics, National Vital Statistics System। 52 (9): 1–85। পিএমআইডি 14626726।  Cirrhosis of the Liver at the National Digestive Diseases Information Clearinghouse (NDDIC). NIH Publication No. 04-1134, December 2003.
স্টার ট্রেক

স্টার ট্রেক (ইংরেজি: Star Trek) মার্কিন যুক্তরাষ্ট্রের কল্পবিজ্ঞান টেলিভিশন ধারাবাহিক নাটকের ইতিহাসে একটি জনপ্রিয় নাম। অবশ্য এই থিমের উপর ভিত্তি করে অনেকগুলো সিনেমাও নির্মিত হয়েছে। এর যাত্রা শুরু হয়েছিল একটি টেলিভিশন সিরিজ তথা টিভি ধারাবাহিক নাটকের মাধ্যমে। স্টার ট্রেক: দি অরিজিনাল সিরিজ নামের সেই সিরিজটির পটভূমি তৈরি করেছিলেন বিখ্যাত কল্পবিজ্ঞান ব্যক্তিত্ব জিন রডেনবারি। প্রথম ধারাবাহিক নাটকটিতে স্টারশিপ এন্টারপ্রাইজ নামে একটি মনুষ্যনির্মিত নভোযানের আকাশগঙ্গা ছায়াপথব্যাপী অভিযান দেখানো হয়। এই নভোযানের ক্যাপ্টেনের চরিত্রটি হচ্ছে ক্যাপ্টেন জেমস টি কার্ক, তার বিজ্ঞান কর্মকর্তা এবং ফার্স্ট অফিসারের নাম স্পক। স্পক মানুষরূপী (হিউম্যানয়েড) হলেও মানুষ (হোমো স্যাপিয়েন্স) নয়, "ভালকান" নামক একটি গ্রহের অধিবাসী। প্রথম ধারাবাহিক নাটকের পটভূমি ২৩শ শতাব্দীর, তখনও মানুষ আকাশগঙ্গা ছায়াপথ পেরোতে পারেনি। স্টারশিপ এন্টারপ্রাইজের দায়িত্ব হচ্ছে আকাশগঙ্গার এমন সব স্থানে যাওয়া যেখানে আগে কোন মানুষ যায়নি, নতুন নতুন সভ্যতা এবং প্রাণের অনুসন্ধান করা, কিন্তু তাদের কোন কর্মকাণ্ডে সরাসরি হস্তক্ষেপ না করা। আর ছায়াপথব্যাপী মানুষের সকল কর্মকাণ্ডের নিয়ন্ত্রক হচ্ছে ইউনাইটেড ফেডারেশন অফ প্ল্যানেটস। মানব সভ্যতা সহ আরও অনেকগুলো সভ্যতা এই ফেডারেশনের সদস্য হয়। প্রথম সিরিজটি ১৯৬৬ সালে শুরু হয়ে তিন মৌসুম ধরে চলে। তবে প্যারামাউন্ট স্টুডিওর জন্য স্টার ট্রেক সিরিজের যে প্রথম পর্বটি তৈরি করা হয়েছিল সেটি স্টুডিও গ্রহণ করেনি। এখন অবশ্য অরিজিনাল সিরিজের ডিভিডিতে সেই প্রথম পর্ব তথা পাইলট টিও দেখা যায়। তিন মৌসুমের প্রথম ধারাবাহিক নাটক শেষ হওয়ার পর স্টার ট্রেকের পটভূমিতে একটি এনিমেশনকৃত ধারাবাহিক নাটক প্রচারিত হয়। এরপর নির্মিত হয় একই থিমের ৬টি পূর্ণদৈর্ঘ্য চলচ্চিত্র। তারপর আরও ৪ টি টেলিভিশন সিরিজ প্রচারিত হয়। পরের সিরিজগুলোতে পটভূমি একই থাকলেও চরিত্রগুলো ছিল একেবারে আলাদা। স্টার ট্রেক ফ্র্যানচাইজ এ টেলিভিশন ধারাবাহিক নাটক এবং চলচ্চিত্র ছাড়াও রয়েছে অসংখ্য ভিডিও গেইম, উপন্যাস, এবং এমনকি লাস ভেগাস শহরে একটি বিশেষ থিম পার্ক।
মালঞ্চ (উপন্যাস)

মালঞ্চ রবীন্দ্রনাথ ঠাকুরের উপন্যাস। ‘বিচিত্রা’ মাসিক পত্রে ১৩৪০ বঙ্গাব্দের আশ্বিন থেকে অগ্রহায়ণ সংখ্যায় ধারাবাহিকভাবে প্রথম প্রকাশ। গ্রন্থাকারে প্রকাশ ১৯৩৪ খ্রিষ্টাব্দে (১৩৪০ বঙ্গাব্দের চৈত্র মাসে)। শেষ জীবনে রবীন্দ্রনাথ ঠাকুর দুটি পরকীয়া-বিষয়ক উপন্যাস রচনা করেছিলেন। তার প্রথম উপন্যাসটি ছিল দুই বোন (১৯৩৩)। এটি মিলনান্তক। দ্বিতীয় উপন্যাসটি হল মালঞ্চ। এটি বিয়োগান্তক উপন্যাস। ১৯৭৯ সালে পরিচালক পূর্ণেন্দু পত্রী মালঞ্চ চলচ্চিত্রায়িত করেন। নীরজার স্বামী আদিত্যের ছিল ফুলের ব্যবসা। আর সেই থেকে ফুলের প্রতি অনুরাগ জন্মায় নীরজার। দশ বছর সুখে দাম্পত্যজীবন অতিবাহিত করার পর নীরজা সন্তানসম্ভবা হয়। কিন্তু প্রসবকালে নীরজার সন্তানের মৃত্যু হয়। এরপর নীরজা আরও অসুস্থ হয়ে পড়ে। বাগানের কাজে নীরজা আর আদিত্যকে সাহায্য করতে পারে না। তাই আদিত্যের দূরসম্পর্কের বোন সরলা আসে বাগানের কাজে তাকে সাহায্য করতে। এদিকে বাগান পরিচর্যা ও ব্যবসার কাজে অমনোযোগী হয়ে পড়ে আদিত্য। সরলা ও আদিত্য পরস্পর পরস্পরের প্রতি আকৃষ্ট হয়ে পড়ে। নীরজার প্রতি আদিত্যের অবহেলা স্পষ্ট হয়ে পড়ে। আদিত্য নিজে না এসে তার খুড়তুতো ভাই রমেনকে পাঠাতে থাকে নীরজার সেবাযত্নের জন্য। ব্যাপারটা বুঝতে পেরে নীরজা সরলার সঙ্গে রমেনের বিয়ে দেওয়ার ব্যর্থ চেষ্টা করে। তারপর একদিন আদিত্যের অবহেলা সইতে না পেরে নীরজা সরাসরি আদিত্যের বিরুদ্ধে পরকীয়ার অভিযোগ আনে। এতে বাড়ি থেকে বিদায় নেয় আদিত্য। এদিকে আদিত্যের প্রতি তার আকর্ষণের কথা বুঝতে পেরে বিবেকের দংশনে আদিত্যের কাছ থেকে সরে যাওয়ার কথা ভাবে সরলা। পরে আদিত্য নিঃসহায় সরলার প্রতি তার কর্তব্যের কথা স্মরণ করিয়ে নীরজাকে চিঠি লেখে। সেই চিঠির ছত্রে ছত্রে ধরা পড়েছিল সরলার প্রতি আদিত্যের অনুরাগ। তীব্র মানসিক আঘাতে দীর্ণ নীরজা আশ্রয় নেয় ঠাকুরঘরে। তারপর একদিন আদিত্যের ফিরে আসার খবর পেয়ে নীরজাও ঠাকুরঘর থেকে বেরিয়ে রমেনের মাধ্যমে সরলাকে ডেকে পাঠায়। সরলাকে নিজের গয়না পরিয়ে দেয়। কিন্তু বিবেকের দংশনে সরলা একটি চুরির অভিযোগ মাথায় নিয়ে কারাবরণ করে। আদিত্য আবার ফিরে আসে নীরজার জীবনে। কিছুদিন পরে খালাস পেয়ে ফিরে আসে সরলাও। সরলাকে দেখে রাগে ফেটে পড়ে নীরজা। সহ্য করতে না পেরে তক্ষুনি মৃত্যু হয় তার। সুকুমার সেনের বাঙ্গালা সাহিত্যের ইতিহাস (৪র্থ খণ্ড), আনন্দ পাবঃ, পৃষ্ঠা ৩৭৮ রবীন্দ্রনাথ ঠাকুর: জীবন, সাহিত্য ও দর্শন (বঙ্গভারতী)
২০০৮ গ্রীষ্মকালীন অলিম্পিকে সাঁতার – পুরুষদের ৪ x ২০০ মিটার ফ্রিস্টাইল রিলে

২০০৮ অলিম্পিক গেমসে পুরুষদের ৪×২০০মিটার ফ্রিস্টাইল রিলে বিভাগের প্রতিযোগিতা আগস্টের ১২ ও ১৩ তারিখের মধ্যে বেইজিং ন্যাশনাল অ্যাকুয়াটিক সেন্টারে অনুষ্ঠিত হয়। সাঁতারের এই বিভাগ একটি ফ্রিস্টাইল প্রতিযোগিতা। যেহেতু, অলিম্পিকে সাঁতারের পুলের দৈর্ঘ্য ৫০মিটার হয়, এই প্রতিযোগিতায় একটি দলের চারজন সাঁতারুর প্রত্যেক সাঁতারুকে পুলটি চারবার পার করতে হয়। মোট ১৬টি NOC এই বিভাগে প্রতিদ্বন্দ্বিতা করে। এই ১৬টি NOC-এর মধ্যে ২০০৭ বিশ্ব অ্যাকুয়াটিক্স চ্যাম্পিয়নশিপেসেরা সময় করা ১২টি দল ছিল; সেই সঙ্গে ছিল যোগ্যতা নির্ণায়ক পর্বে সেরা সময় করা প্রথম ৪টি দল। ফাইনাল ছাড়া সর্বমোট দু'টি হিট অনুষ্ঠিত হয় এবং প্রতিটিতে আটটি দল অংশগ্রহণ করেন। একক হিটের ফলের ওপর কোনো দলের অগ্রবর্তী হওয়া নির্ভর করে না। সামগ্রিক ভাবে সেরা সময় করা ৮টি দল নিয়ে ফাইনাল হিট হয়। সেখানে অবশেষে এই আটটি দল পদকের উদ্দেশ্যে প্রতিদ্বন্দ্বিতা করে। ফাইনালে একটি দলে সদস্য বদল হতে পারে। * যে সকল সাঁতারু শুধুমাত্র হিটে অংশগ্রহণ করেছিলেন এবং সেই সুবাদে পদক জিতেছিলেন। এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল। এই অলিম্পিকে যে সব বিশ্ব ও অলিম্পিক রেকর্ড গড়া হয়, সে গুলি নিচে দেওয়া হল। Clarey, Christopher (২০০৭-০৩-৩১)। "American sets a record, but, no, it's not Phelps"। The New York Times। সংগ্রহের তারিখ ২০০৮-০৮-০৬।